แนวโน้มดัชนีเช้าลุ้นขึ้นตามภูมิภาคในกรอบแคบ
นักวิเคราะห์ฯคาดตลาดหุ้นไทยเช้านี้น่าจะแกว่งแคบ และมีโอกาสที่ปรับขึ้นได้บ้าง จากความคาดหวังเรื่องแรงซื้อจากในประเทศ ให้แนวรับ 1,014 จุด แนวต้าน 1,036 และ 1,050 จุด
20 ธ.ค. 2554

นักวิเคราะห์ฯคาดตลาดหุ้นไทยเช้านี้น่าจะแกว่งแคบ และมีโอกาสที่ปรับขึ้นได้บ้าง จากความคาดหวังเรื่องแรงซื้อจากในประเทศ ให้แนวรับ 1,014 จุด แนวต้าน 1,036 และ 1,050 จุด          นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้น่าจะแกว่งตัวในกรอบแคบๆ และก็มีโอกาสที่จะปรับตัวขึ้นได้อยู่บ้าง จากความคาดหวังเรื่องกระแสเงินทุนภายในประเทศ โดยเฉพาะจากกองทุน LTF-RMF ที่มีโอกาสซื้อ cover กลับ หลังจากที่ผ่านมากองทุนขายมาตลอด ขณะที่ปัจจัยจากในยุโรปก็ยังไม่ได้มีอะไรเปลี่ยนแปลง          อย่างไรก็ตาม มูลค่าการซื้อขายในช่วงนี้คงเป็นไปอย่างเบาบาง แรงซื้อของนักลงทุนต่างชาติคงหายไปส่วนหนึ่ง เนื่องจากเข้าใกล้เข้าสู่ช่วงเทศกาลคริสมาสต์และปีใหม่ ส่วนตลาดหุ้นอื่นๆในภูมิภาคเอเชียเช้านี้ก็ปรับตัวขึ้นเป็นส่วนใหญ่ สวนทางดาวโจนส์ที่ลงไปกว่า 100 จุด  พร้อมให้แนวรับ 1,014 จุด แนวต้าน 1,036 และ 1,050 จุด